
Atbildes uz jautājumiem

	1. Jautājums - Lūdzam precizēt kāds ir minimālais garantijas termiņš, kurām sadaļām (būvdarbi, automātikas sistēma, katliekārtas) kāds minimālais garantijas termiņš tiek noteikts, kā arī kādā veidā tiks vērtēta piedāvātā atsevišķo sadaļu garantija.
[bookmark: x_x__Hlk156394269]	Atbilde: Minimālais garantijas termiņš ne mazāks kā 60 (sešdesmit) mēneši, skaitot no Būvvaldes atzīmes par būvdarbu pabeigšanu ir attiecināms uz būvdarbiem. Iekārtu (katliekārta, automātikas sistēma) garantijas termiņš drīkst būt arī mazāks par 60 (sešdesmit) mēnešiem, taču šādā gadījumā Pretendents Saimnieciski izdevīgākā piedāvājuma vērtēšanas kritērijā D saņems 0 punktu.
2. Jautājums - Lūdzam precizēt minimālo katla lietderību un pie kādiem šķeldas parametriem tas jāpiedāvā. Iepirkuma dokumentācijā norādīta katla siltuma jauda (izejas) 3 līdz 3,5MW. Vai Pasūtītājs piešķirs papildus punktus, ja tiks piedāvāta lielākās t.i. 3,5MW jaudas iekārta?
	Atbilde: Minimālajai katla lietderībai jābūt robežās no 85-87% pie maksimālās jaudas ar šķeldas mitruma līmeni ne mazāku par 40%. Savukārt, vērtējot piedāvājumus atbilstoši nolikumā noteiktajam vērtēšanas kritērijam “Katla lietderības koeficients pie maksimālās jaudas ar šķeldas mitruma līmeni ne mazāku par 40 %”, pretendentam piedāvājumā jāpievieno katliekārtas ražotāja sertifikāts, apliecinājums vai cita līdzvērtīga tehniskā dokumentācija, kas apliecina norādīto lietderības koeficientu pie šķeldas mitruma līmeņa ne mazāka par 40 % un ievērojot tabulas nr.1 prasības par šķeldas kvalitātes parametriem.
	Papildus punkti par piedāvātu lielāku katla siltuma jaudu netiks piešķirti. 
3. Jautājums - Lūdzam precīzi definēt kādai dūmgāzu plūsmai vai kopējai katlu jaudai jāparedz elektrostatiskais filtrs un dūmenis 1. kārtā. Lūdzam precizēt dūmeņa augstumu, jo projekta dokumentācijā un nolikuma tekstā ir norādīti dažādi dūmeņa augstumi. Nolikumā nav precīzi aprakstīts darbu apjoms, kas veicams šķeldas noliktavā 1. Kārtā. vai ir jāveic kādi pārbūves darbi kustīgās grīdas zonā, vai jāveic telpas remonts, vai nepieciešams uzstādīt vārtus? Kādā apjomā jāveic esošās ēkas sienas un logu remonts , kur tiek būvēta jaunā katla piebūve. Kādā apjomā jāizveido cieto segumu? Lūdzam precīzi norādīt kur 1. Kārtā jāuzbūvē kāda veida teritorijas segums.
	Atbilde: Elektrostatiskajam filtram jābūt projektētam ar pietiekamu jaudu, lai nākotnē nodrošinātu arī vēl viena identiska katla dūmgāzu attīrīšanu. Attiecībā uz dūmeni lūdzam ņemt vērā Tehniskajā specifikācijā noteiktās prasības. Precīzs dūmeņa augstums nosakāms projektēšanas gaitā, veicot nepieciešamos aprēķinus un ievērojot visas Valsts vides dienesta izsniegtajos tehniskajos noteikumos noteiktās prasības. 
	Būvprojekta 1. kārta neattiecas uz būvdarbiem šķeldas noliktavā. Izbūvējot jaunā katla padeves sistēmu, ir jāsaglabā esošo “Komforts” šķeldas katlu kurināmā padeves sistēma un pieslēgtie inženierkomunikāciju tīkli. Ņemt vērā Tehniskās specifikācijas aprakstā norādīto ievades sistēmu jaunajam katlam - gliemežtransportiera ielādes sistēma. 
	Esošās ēkas sienas un logu remonts nav jāveic. 
	Iebraukšana zemes gabalā paredzēta no Tehnikas un Vītiņu ielas pa esošajiem SIA Auces komunālie pakalpojumi teritorijas vāriem (Izpildītājs nodrošina automātiski bīdāmo vārtu uzstādīšanu). Iebrauktuves platums un rādiusi projektēti tā, lai nodrošinātu šķeldas piegādes transporta ar maksimālo garumu 18.00 m (astoņpadsmit metri) apļveida kustību ap esošo un no jauna būvējamo katlu mājas daļu. Izpildītājam ir jānodrošina būvdarbu laikā skarto ceļa posmu atjaunošana un nostiprināšana, izbūvējot šķembu segumu. 
4. Jautājums -  Būvprojekta dokumentācijā, kas pievienota iepirkuma nolikumam, nav attēloti 1.kārtā veicamie būvniecības darbi, kā arī būves daļas, kas jāatstāj nepārbūvētas 1. Kārtā. Ja būvprojektā būs nepieciešamas izmaiņas,
· vai Pasūtītājs pieļauj veikt šādas izmaiņas;
· Vai izmaiņām būvprojektā Pasūtītājs ir paredzējis tam nepieciešamo laiku?
Projekta dokumentācijā nav norādīta zemes gabala robeža. Lūdzam rasējumos precizēt zemes robežas.
	Atbilde: Būvprojekts minimālajā sastāvā ir izstrādāts kā būvniecības iecere. Projekta izstrādes gaitā ir pieļaujamas izmaiņas, tās saskaņojot ar Būvvaldi un Pasūtītāju. Papildu laiks būvprojekta izstrādei un būvdarbu veikšanai nav paredzēts. Ir noteikts kopējais darbu izpildes termiņš – 2027. gada 1. oktobris, lai Auces pilsētā nodrošinātu savlaicīgu apkures sezonas uzsākšanu.
5. Jautājums - Lūdzam apstiprināt, ka 1. kārtā uzstādāmo iekārtu pieslēgšanai Pasūtītājs nodrošina nepieciešamās jaudas (Vismaz 250A, 400V 3F) elektrības pieslēgumu. Lūdzam norādīt kur Pasūtītājs nodrošina elektrības pieslēgumu un kāda aparatūra ir uzstādīta elektrības pieslēguma punktā.
	Atbilde: Izpildītājam ir  jāveic pieslēgums pie esošās katlu mājas elektroapgādes sadales. Ar aparatūru un tehniskajiem parametriem iespējams iepazīties, apsekojot objektu klātienē. Pasūtītājs apstiprina, ka 1.kārtā uzstādāmo iekārtu pieslēgšanai nodrošinās nepieciešamās jaudas. 
6. Jautājums - Kvalitatīva piedāvājuma sagatavošanai lūdzam pagarināt piedāvājumu iesniegšanas termiņu līdz 31.jūlijam 2026.g.
	Atbilde: Piedāvājumu iesniegšanas termiņš ir pagarināts līdz 2026. gada 22. jūlijam plkst. 10:00. Ņemot vērā ierobežoto būvdarbu izpildes laiku un nepieciešamību nodrošināt darbu pabeigšanu noteiktajā termiņā, atkārtota piedāvājumu iesniegšanas termiņa pagarināšana nav paredzēta. 

